pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-131 ปี กรมบัญชีกลางมุ่งมั่นสานต่อภารกิจ ขานรับนโยบายรัฐบาล พร้อมขับเคลื่อนองค์กรอย่างยั่งยืน
วันศุกร์ที่ 8 ตุลาคม 2564
131 ปี กรมบัญชีกลางมุ่งมั่นสานต่อภารกิจ ขานรับนโยบายรัฐบาล พร้อมขับเคลื่อนองค์กรอย่างยั่งยืน
กรมบัญชีกลางเร่งรัดติดตามการใช้จ่ายเงินงบประมาณ (1 ต.ค.2563 – 30 ก.ย.2564) โดยมีผลการใช้จ่ายเงินงบประมาณรายจ่ายประจําปีงบประมาณ พ.ศ.2564 จํานวน 3,249,520 ลบ. คิดเป็นร้อยละ 98.89
นางสาวกุลยา ตันติเตมิท อธิบดีกรมบัญชีกลาง เปิดเผยว่า ในวันที่ 7 ตุลาคม 2564 กรมบัญชีกลาง ครบรอบ 131 ปี ซึ่งตลอดระยะเวลาที่ผ่านมากรมบัญชีกลางยึดมั่นในการทําหน้าที่ด้วยความซื่อสัตย์ โปร่งใส เพื่อกํากับดูแลและบริหารการใช้จ่ายเงินของแผ่นดินให้เกิดประโยชน์สูงสุด พร้อมขับเคลื่อนการปฏิบัติงานของส่วนราชการให้บรรลุวัตถุประสงค์อย่างมีประสิทธิภาพและยั่งยืนต่อไป ซึ่งในปีงบประมาณ พ.ศ. 2564 กรมบัญชีกลางได้เร่งรัดติดตามการใช้จ่ายเงินงบประมาณ (ตั้งแต่วันที่ 1 ตุลาคม 2563 – 30 กันยายน 2564) โดยมีผลการใช้จ่ายเงินงบประมาณรายจ่ายประจําปีงบประมาณ พ.ศ. 2564 จํานวน 3,249,520 ล้านบาท คิดเป็นร้อยละ 98.89 แบ่งเป็น รายจ่ายประจํา 2,652,607 ล้านบาท คิดเป็นร้อยละ 98.92 และรายจ่ายลงทุน 596,913 ล้านบาท คิดเป็นร้อยละ 98.78 สําหรับผลการใช้จ่ายเงินกันไว้เบิกเหลื่อมปี จํานวน 202,975 ล้านบาท คิดเป็นร้อยละ 99.07
“สําหรับปีงบประมาณ พ.ศ.2565 และในวาระที่กรมบัญชีกลางครบรอบ 131 ปี กรมบัญชีกลางมีแนวทางในการพัฒนาการดําเนินงานในด้านต่างๆ ให้เกิดประสิทธิภาพมากขึ้น โดยจะพิจารณาปรับปรุงกฎหมาย ระเบียบวิธีปฏิบัติด้านการเงินการคลังภาครัฐ ให้มีความคล่องตัวในการปฏิบัติงานมากขึ้น เพื่อให้สอดรับกับสถานการณ์ที่เปลี่ยนแปลงไป โดยให้ความสําคัญกับการดําเนินงานที่รวดเร็ว โปร่งใส ตรวจสอบได้ และมีประสิทธิภาพ ภายใต้บริบทของความถูกต้องและเป็นธรรม นอกจากนี้ยังมุ่งเน้นด้านการพัฒนาระบบความปลอดภัยของข้อมูล โดยการนําเทคโนโลยีดิจิทัลเข้ามามีบทบาทมากขึ้น รวมทั้งการกําหนดกรอบภารกิจในปัจจุบันให้สอดรับกับนโยบายของรัฐบาลและกระทรวงการคลัง เพื่อให้เกิดประโยชน์ต่อผู้รับบริการ และเป็นกลไกในการขับเคลื่อนเศรษฐกิจของประเทศต่อไป ซึ่งในปีที่ 132 นี้ กรมบัญชีกลางจะมุ่งเน้นการทํางานเชิงรุก และก้าวไปข้างหน้าอย่างไม่หยุดนิ่ง เพื่อให้การบริหารการเงินการคลังของแผ่นดินเป็นไปอย่างมีประสิทธิภาพและเกิดประโยชน์สูงสุด” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ไทยรับมอบวัคซีนไฟเซอร์จากรัฐบาลฝรั่งเศส กว่า 3.2 ล้านโดส ให้คนไทยฉีดวัคซีนได้อย่างครอบคลุม
วันจันทร์ที่ 4 เมษายน 2565
ไทยรับมอบวัคซีนไฟเซอร์จากรัฐบาลฝรั่งเศส กว่า 3.2 ล้านโดส ให้คนไทยฉีดวัคซีนได้อย่างครอบคลุม
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม เป็นประธานในพิธีรับมอบวัคซีนไฟเซอร์ (Pfizer) ป้องกันโควิด-19 จากสาธารณรัฐฝรั่งเศส โดยมีนายตีแยรี มาตู เอกอัครราชทูตสาธารณรัฐฝรั่งเศสประจําประเทศไทย เป็นผู้แทนรัฐบาลสาธารณรัฐฝรั่งเศส เข้าร่วมพิธี
.
นายกรัฐมนตรีขอบคุณรัฐบาลฝรั่งเศส สําหรับการสนับสนุนวัคซีนโควิด-19 ไฟเซอร์ (Pfizer) จํานวน 3,268,620 โดส สะท้อนถึงความเป็นมิตรแท้ เพื่อร่วมกันก้าวผ่านสถานการณ์การแพร่ระบาดของโรคโควิด-19 โดยไทยจะนําวัคซีนที่ได้รับครั้งนี้ไปกระจายฉีดอย่างทั่วถึง เพื่อให้เกิดภูมิคุ้มกันและเพื่อความปลอดภัยของคนไทย และจะสนับสนุนการบริจาควัคซีนให้แก่ประเทศต่าง ๆ เช่นกัน เพื่อให้ทุกประเทศสามารถเข้าถึงวัคซีนได้
.
ด้านนายตีแยรีฯ ยินดีที่มีส่วนสําคัญที่ได้ร่วมสนับสนุนการรับมือกับการแพร่ระบาดของโรคโควิด-19 ของประเทศไทย เชื่อมั่นว่าทั้งสองประเทศจะสามารถแลกเปลี่ยนประสบการณ์และองค์ความรู้ด้านการบริหารจัดการสถานการณ์โควิด-19 และด้านการสาธารณสุขได้อย่างมีประสิทธิภาพ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เปิดทดลองฟรี! “รถไฟฟ้าสายสีแดง” เริ่ม ส.ค. นี้
วันอาทิตย์ที่ 1 สิงหาคม 2564
เปิดทดลองฟรี! “รถไฟฟ้าสายสีแดง” เริ่ม ส.ค. นี้
....
ระบบรถไฟฟ้าชานเมืองสายสีแดง ช่วงบางซื่อ - รังสิต และช่วงบางซื่อ - ตลิ่งชัน จะเปิดทดลองให้บริการฟรีในวันที่ 2 ส.ค. นี้ เพื่อเชื่อมต่อการเดินทางจากรอบนอกเข้าสู่ตัวเมืองกรุงเทพชั้นใน โดยมีพิธีเปิดแบบออนไลน์ และปล่อยขบวนรถเที่ยวปฐมฤกษ์จากสถานีกลางบางซื่อเวลา 10.29 น.
.
ช่วงเวลาเปิดทดลองฟรีนี้ เริ่มตั้งแต่เดือน ส.ค. - ต.ค. 64 โดยจํากัดจํานวนผู้โดยสารไม่เกิน 50% ของความจุ ตามมาตรการควบคุมโรค
.
รถไฟสายสีแดงช่วงบางซื่อ - รังสิต ระยะทาง 26 กม. ประกอบด้วย 10 สถานี คือ สถานีกลางบางซื่อ จตุจักร วัดเสมียนนารี บางเขน ทุ่งสองห้อง หลักสี่ การเคหะ ดอนเมือง หลักหก และรังสิต ใช้เวลาเดินทางประมาณ 25 นาที
.
ส่วนช่วงบางซื่อ - ตลิ่งชัน ระยะทาง 15 กม. มี 3 สถานี คือ สถานีบางซ่อน บางบําหรุ และตลิ่งชัน ใช้เวลาเดินทางประมาณ 15 นาที
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดกำแพงเพชร
วันพฤหัสบดีที่ 7 กรกฎาคม 2565
ข่าวสารการลงพื้นที่ตรวจราชการ จังหวัดกําแพงเพชร
วันที่ 7 กรกฎาคม 2565
นายกฯ ตรวจเยี่ยมการผลิตข้าวมาตรฐานปลอดภัยของกลุ่มผู้ปลูกข้าว GAP “ขาณุวรลักษบุรี โมเดล” ตัวอย่างแก้ปัญหาข้าวตามนโยบายรัฐบาล สร้างความยั่งยืนให้พี่น้องเกษตรกรไทย
นายกฯ ตรวจเยี่ยมการบริหารจัดการน้ํา โครงการก่อสร้างฝ่ายชั่วคราวกั้นแม่น้ําปิง (โครงการหนองขวัญ) คาดเมื่อแล้วเสร็จ ประชาชนกําแพงเพชร-นครสวรรค์ ได้รับประโยชน์กว่า 100,000 ไร่ ช่วยสร้างรายได้ ลดการย้ายถิ่นฐานในพื้นที่
นายกฯ ติดตามความก้าวหน้าการดําเนินงาน ศจพ. ระดับพื้นที่ มอบบ้านผู้ยากไร้ อ.คลองขลุง กําแพงเพชร ย้ํารัฐบาลมุ่งลดความเหลื่อมล้ํา แก้ปัญหาความยากจนในทุกมิติอย่างยั่งยืน ให้ประชาชนมีคุณภาพชีวิตความเป็นอยู่ที่ดีขึ้น
นายกฯ ตรวจเยี่ยมการบริหารงานกล้วยไข่แปลงใหญ่ ต.ท่าพุทรา จ.กําแพงเพชร ส่งเสริมเกษตรแปลงใหญ่ เพิ่มขีดความสามารถในการแข่งขันและการพัฒนาภาคการเกษตรอย่างยั่งยืนตามนโยบายรัฐบาล
รัฐบาลไทย-ข่าวทำเนียบรัฐบาล-รมว.สุชาติ ห่วงลูกจ้าง บ.ไทยการ์เมนต์ฯ ประท้วงหวั่นโควิด สั่งการ กสร.ตรวจสอบข้อเท็จจริง ล่าสุดจังหวัดสั่งปิดโรงงานแล้ว
วันพุธที่ 30 มิถุนายน 2564
รมว.สุชาติ ห่วงลูกจ้าง บ.ไทยการ์เมนต์ฯ ประท้วงหวั่นโควิด สั่งการ กสร.ตรวจสอบข้อเท็จจริง ล่าสุดจังหวัดสั่งปิดโรงงานแล้ว
รมว.แรงงาน ห่วงใยลูกจ้างคลัสเตอร์บริษัท ไทยการ์เมนต์เอ๊กซปอร์ต จํากัด จ.นนทบุรี สั่งการ กสร.เร่งดําเนินการตรวจสอบและหาข้อยุติ กรณีลูกจ้างประท้วงหยุดงานหลังพบผู้ติดเชื้อไวรัสโควิด-19 ในสถานประกอบกิจการ ล่าสุดจังหวัดสั่งปิดสถานที่เป็นการชั่วคราว
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวชี้แจง กรณีที่ลูกจ้างบริษัท ไทยการ์เมนต์เอ๊กซปอร์ต จํากัด จังหวัดนนทบุรี ประกอบกิจการผลิตเสื้อผ้าสําเร็จรูป ประท้วงหยุดงานเนื่องจากพบว่าลูกจ้างจํานวน 69 คน เป็นผู้ติดเชื้อไวรัสโควิด-19 และทางบริษัทฯ ไม่ปิดสถานประกอบกิจการเพื่อทําความสะอาดพ่นน้ํายาฆ่าเชื้อนั้น โดยนายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยลูกจ้างบริษัทไทยการ์เมนต์ฯ ได้สั่งการให้กรมสวัสดิการและคุ้มครองแรงงาน ลงพื้นที่ตรวจสอบข้อเท็จจริงและหาแนวทางการยับยั้งการแพร่ระบาดในสถานประกอบกิจการกลุ่มเสี่ยงที่อาจก่อให้เกิดผู้ติดเชื้อเป็นกลุ่มก้อนและขยายวงกว้างได้ ซึ่งกรมได้ดําเนินการส่งพนักงานตรวจแรงงานตรวจสอบข้อเท็จจริงพร้อมหาขอยุติดังกล่าว โดยผลการปรึกษาหารือพบว่า สหภาพแรงงานยื่นข้อเสนอให้บริษัทฯ ดําเนินการทําความสะอาดสถานประกอบกิจการ จัดหาแอลกอฮอล์ล้างมือและจัดทําอุโมงค์พ่นน้ํายาฆ่าเชื้อก่อนเข้าทํางาน พร้อมให้นายจ้างจัดทําประกาศการใช้สิทธิการลา ตลอดจนการจ่ายเงินตามสิทธิกรณีลูกจ้างใช้สิทธิการลาเป็นลายลักษณ์อักษร ซึ่งผู้แทนบริษัทฯ รับว่าจะนําเสนอผู้บริหารเพื่อดําเนินการต่อข้อเรียกร้องดังกล่าว และเมื่อวันที่ 29 มิถุนายน ที่ผ่านมา พนักงานตรวจแรงงานได้ประสานงานร่วมกับเจ้าหน้าที่สาธารณสุขจังหวัดและอําเภอ พบว่าจากผลการตรวจคัดกรอง มีผู้เสี่ยงสูงจํานวน 201 คน และมียอดผู้ติดเชื้อเพิ่มขึ้นจากเดิม 6 คน รวมเป็น 75 คน โดยเข้ารับการรักษาตัวแล้ว ทั้งนี้สํานักงานสาธารณสุขนําเสนอข้อมูลต่อคณะกรรมการโรคติดต่อจังหวัดนนทบุรีพิจารณา และได้มีคําสั่งจังหวัดนนทบุรี ที่ 1796/2564 สั่งปิดสถานที่เป็นการชั่วคราว (ฉบับที่ 51) โดยสั่งปิดโรงงานผลิตและขายส่งเสื้อผ้าสําเร็จรูปดังกล่าว ตั้งแต่วันที่ 30 มิถุนายน ถึงวันที่ 13 กรกฎาคม 2564 และให้ผู้ที่อยู่ในสถานประกอบกิจการดังกล่าวเข้ารับการตรวจคัดกรอง และเพื่อความปลอดภัยให้เข้ารับการรักษา แยกกัก กักกัน หรือคุมไว้สังเกต ณ สถานที่ที่บริษัทฯ ร่วมกับเจ้าพนักงานควบคุมโรคกําหนด
อธิบดี กสร. กล่าวเพิ่มเติมว่า กรมสวัสดิการและคุ้มครองแรงงาน ได้จัดทําประกาศ เรื่องมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID - 19) ในสถานประกอบกิจการ ขอความร่วมมือให้นายจ้าง และลูกจ้าง ปฏิบัติตามมาตรการ อาทิ ห้ามเคลื่อนย้ายแรงงานต่างด้าว ทั้งเข้าไปและออกจากพื้นที่ที่ได้รับอนุญาตทํางานและพื้นที่ที่มีการแพร่ระบาดของโรคติดเชื้อไวรัส จัดให้มีมาตรการเฝ้าระวังและตรวจสอบคัดกรองในสถานประกอบกิจการ อาทิ การตรวจวัดอุณหภูมิร่างกาย การจัดหาแอลกอฮอล์ล้างมือ การควบคุมให้ลูกจ้างสวมหน้ากากอนามัย เป็นต้น นอกจากนี้หากพบลูกจ้างเสี่ยงที่จะติดเชื้อหรือติดเชื้อ หรือมีเหตุอันควรสงสัยจําเป็นต้องไปรับการตรวจรักษา หรือรับการชันสูตรทางการแพทย์ ให้นายจ้างอนุญาตให้ลูกจ้างใช้สิทธิลาป่วยหรือใช้สิทธิลาพักผ่อนประจําปีตามกฎหมายหรือตามตกลงกัน
รัฐบาลไทย-ข่าวทำเนียบรัฐบาล-รัฐบาลเจรจาความตกลง CPTPP โดยยึดประโยชน์ของเกษตรกรไทยเป็นสำคัญ
วันพุธที่ 1 ธันวาคม 2564
รัฐบาลเจรจาความตกลง CPTPP โดยยึดประโยชน์ของเกษตรกรไทยเป็นสําคัญ
วันอังคารที่ 30 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลรับฟังข้อกังวลจากทุกภาคส่วนกรณีเข้าร่วมการเจรจาความตกลงที่ครอบคลุมและก้าวหน้าสําหรับหุ้นส่วนทางเศรษฐกิจภาคพื้นแปซิฟิก หรือ CPTPP โดยได้มีกระบวนการรับฟังความคิดเห็นจากประชาชนและสภาผู้แทนราษฎรด้วยแล้ว ซึ่งข้อตกลง CPTPP มีประโยชน์หลายด้าน เช่น เป็นการขยายเขตการค้าเสรีและให้สิทธิพิเศษแก่สินค้าที่มีถิ่นกําเนิดในประเทศสมาชิก แต่ก็อาจมีผลกระทบทางลบที่หลายฝ่ายกังวล เช่น ข้อกําหนดเรื่องการเก็บเมล็ดพันธุ์ตามวิถีดั้งเดิม และเรื่องมาตรการภาษี ซึ่งต้องพิจารณาและเจรจาต่อรองอย่างรอบคอบ ทั้งนี้ การเจรจายังไม่ใช่การตกลงเข้าร่วมเป็นสมาชิกข้อตกลงในทันที แต่เป็นการหาข้อกําหนดร่วมกันที่ดีที่สุดโดยยึดประโยชน์ของเกษตรกรไทยเป็นสําคัญ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สุริยะ สั่งทบทวนกฎหมายโรงงาน เพิ่มโทษจำคุกพวกนอกแถว แอบลักลอบทิ้งกาก และลักลอบปล่อยน้ำเสียโดยไม่ผ่านการบำบัด
วันจันทร์ที่ 20 ธันวาคม 2564
สุริยะ สั่งทบทวนกฎหมายโรงงาน เพิ่มโทษจําคุกพวกนอกแถว แอบลักลอบทิ้งกาก และลักลอบปล่อยน้ําเสียโดยไม่ผ่านการบําบัด
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม สั่งให้ กรอ. ทบทวนกฎหมายโรงงาน เพิ่มโทษจําคุกพวกลักลอบทิ้งกากของเสียและแอบลักลอบปล่อยน้ําเสียลงแม่น้ําลําคลองสาธารณะ
สุริยะ สั่งทบทวนกฎหมายโรงงาน เพิ่มโทษจําคุกพวกนอกแถว แอบลักลอบทิ้งกาก และลักลอบปล่อยน้ําเสียโดยไม่ผ่านการบําบัด
กรมโรงงานอุตสาหกรรม ขานรับนโยบายรัฐมนตรีอุตฯ ยันเดินหน้าดูแลประชาชนและสิ่งแวดล้อมอย่างเต็มที่ ใครแอบลักลอบทิ้ง ถือเป็นอาชญากรทางสังคมและสิ่งแวดล้อม ต้องได้รับโทษหนัก
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้สั่งให้กรมโรงงานอุตสาหกรรม (กรอ.) ทบทวนกฎหมายโรงงาน โดยให้เพิ่มโทษจําคุกพวกลักลอบทิ้งกากของเสียและแอบลักลอบปล่อยน้ําเสียลงแม่น้ําลําคลองสาธารณะ ซึ่งเดิมมีเพียงแค่โทษปรับ ทําให้ผู้กระทําความผิดกล้าที่จะเสี่ยงทําโดยไม่ยําเกรงกฎหมาย ซึ่งก่อให้เกิดความเสียหายอย่างมากต่อทั้งคน สัตว์ และสิ่งแวดล้อมทั่วบริเวณที่มีการลักลอบทิ้ง
นายวันชัย พนมชัย อธิบดีกรมโรงงานอุตสาหกรรม กล่าวว่า กรอ. ให้ความสําคัญเป็นอย่างยิ่งในการดูแลรักษาสิ่งแวดล้อม โดยเฉพาะเรื่องการลักลอบทิ้งกากของเสียและการปล่อยน้ําเสียโดยไม่ผ่านการบําบัดถือเป็นความผิดที่ร้ายแรง แต่กฎหมายกําหนดโทษปรับสถานเดียวไม่เกิน 200,000 บาท ส่งผลให้ผู้กระทําผิดไม่เกรงกลัวกฎหมาย ประกอบกับโทษปรับมีอายุความในการดําเนินคดีเพียง 1 ปี กว่าจะมีการพิสูจน์หรือหาตัวผู้กระทําผิดมาลงโทษบางครั้งก็ไม่สามารถดําเนินการได้เนื่องจากขาดอายุความ กรอ.จึงเร่งปรับปรุงกฎหมาย พ.ร.บ.โรงงาน โดยเพิ่มโทษผู้กระทําความผิด จากเดิมมีบทลงโทษเฉพาะโทษปรับไม่เกิน 200,000 บาท จะเพิ่มโทษเป็นจําคุกไม่เกิน 1 ปี หรือปรับไม่เกิน 200,000 บาท หรือทั้งจําทั้งปรับ ซึ่งคาดว่าจะมีผลบังคับใช้ปีหน้า หลังจากผ่านขั้นตอนการรับฟังความคิดเห็นจากผู้มีส่วนได้ส่วนเสีย และขั้นตอนทางกฎหมาย
นายวันชัย กล่าวต่อว่า การเพิ่มโทษจําคุก จะทําให้อายุความในการดําเนินคดียาวนานถึง 5 ปี ซึ่งเพียงพอที่จะหาตัวผู้กระทําผิดมาลงโทษ อีกทั้งยังเป็นการป้องปราม ไม่ให้เกิดการกระทําดังกล่าวขึ้นอีก ขณะนี้กําลังอยู่ในขั้นตอนการยกร่างปรับแก้ไข หลังจากนั้นก็จะรับฟังความคิดเห็นของประชาชน โดยในระหว่างที่กฎหมายเพิ่มเติมโทษจําคุกยังไม่มีผลบังคับใช้ กรอ.จะลงโทษผู้กระทําผิดโดยการเปรียบเทียบปรับในอัตราสูงสุดตามที่กฎหมายกําหนด และจะหามาตรการมากํากับควบคุมการขนกากออกนอกโรงงานอย่างเข้มงวดมากยิ่งขึ้น เช่น การบังคับให้รถขนกากต้องเชื่อมต่อระบบ GPS ของตัวรถเข้ากับระบบติดตามรถขนกากของเสียอุตสาหกรรม (E - fully Manifest) ของกรมโรงงาน การสั่งการให้โรงงานที่ทําหน้าที่รับบําบัดและโรงงานที่ขนกากออกจํานวนมาก ๆ ต่อครั้งส่งรายการการขนออกและรับเข้าโดยละเอียดย้อนหลัง 1 ปี หากพบรายใดตัวเลขการขนออกและการรับเข้าไม่สัมพันธ์กัน จะให้รายงานชี้แจงภายใน 15 วัน ถ้าไม่สามารถชี้แจงได้จะถูกสั่งดําเนินคดี และจะถูกสั่งให้ปรับปรุงขบวนการขนกากออกและรับกากเข้าให้ถูกต้องเรียบร้อย หากไม่สามารถทําได้จะถูกสั่งให้หยุดและปิดระบบ เพื่อมิให้มีการขนกากออกและมิให้มีการรับไปบําบัดอีกต่อไป
*****************************
กองกฎหมาย กรมโรงงานอุตสาหกรรม โทร. 02 430 6304
รัฐบาลไทย-ข่าวทำเนียบรัฐบาล-บขส. ปรับตารางการเดินรถสายเหนือ - อีสาน - ใต้ หลังรัฐบาลมีมาตรการผ่อนคลายการเดินทาง เริ่ม 1 พ.ค. 2565
วันศุกร์ที่ 29 เมษายน 2565
บขส. ปรับตารางการเดินรถสายเหนือ - อีสาน - ใต้ หลังรัฐบาลมีมาตรการผ่อนคลายการเดินทาง เริ่ม 1 พ.ค. 2565
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า บริษัท ขนส่ง จํากัด (บขส.) ได้ปรับตารางการเดินรถใหม่ เริ่มตั้งแต่วันที่ 1 พฤษภาคม 2565 เป็นต้นไป เพื่อให้สอดคล้องกับนโยบายของรัฐบาลที่ได้มีมาตรการผ่อนคลายในการเดินทางเข้าราชอาณาจักร ตั้งแต่วันที่ 1 พฤษภาคม 2565 รวมทั้งเพื่อเตรียมความพร้อมในการอํานวยความสะดวกและรองรับการเดินทางของประชาชน เนื่องจากในเดือนพฤษภาคมนี้ จะมีวันหยุดราชการติดต่อกันหลายวัน โดยมีการปรับเส้นทางต่าง ๆ ดังนี้
1. เส้นทางภาคเหนือ จะเปิดให้บริการ 14 เส้นทาง ได้แก่ เส้นทางกรุงเทพฯ - เชียงใหม่ กรุงเทพฯ - เชียงราย กรุงเทพฯ - อุตรดิตถ์ กรุงเทพฯ - น่าน กรุงเทพฯ - แม่สอด กรุงเทพฯ - แม่สาย กรุงเทพฯ - เชียงคํา กรุงเทพฯ - อุทยานประวัติศาสตร์สุโขทัย กรุงเทพฯ - หล่มเก่า และกรุงเทพฯ - คลองลาน รวม 40 เที่ยววิ่ง
2. เส้นทางภาคตะวันออกเฉียงเหนือและภาคตะวันออก เปิดให้บริการ 24 เส้นทาง ได้แก่ เส้นทางกรุงเทพฯ - เชียงคาน กรุงเทพฯ - มุกดาหาร กรุงเทพฯ - นครพนม กรุงเทพฯ - โขงเจียม กรุงเทพฯ - บุรีรัมย์ (แยกปักธงชัย) กรุงเทพฯ - หนองคาย กรุงเทพฯ - สุรินทร์ (แยกปักธงชัย) กรุงเทพฯ - อุบลราชธานี กรุงเทพฯ - อํานาจเจริญ กรุงเทพฯ - ตราด กรุงเทพฯ - รัตนบุรี และกรุงเทพฯ - สระบุรี รวม 54 เที่ยววิ่ง
3. เส้นทางภาคใต้ เปิดให้บริการ 13 เส้นทาง ได้แก่ เส้นทางกรุงเทพฯ - ปัตตานี - ยะลา กรุงเทพฯ - สงขลา กรุงเทพฯ - สุไหงโกลก กรุงเทพฯ - หาดใหญ่ กรุงเทพฯ - คลองท่อม - กระบี่ กรุงเทพฯ - ดอนสัก - เกาะสมุย หมอชิต2 - ภูเก็ต หมอชิต2 - กระบี่ หมอชิต2 - ตรัง - สตูล หมอชิต2 - เกาะสมุย และหมอชิต2 - นครศรีฯ - หัวไทร รวม 36 เที่ยววิ่ง
ส่วนเส้นทางระหว่างประเทศ 15 เส้นทาง บขส. ยังหยุดการเดินรถชั่วคราว จนกว่าจะมีประกาศให้สามารถเปิดเดินรถระหว่างประเทศได้ ทั้งนี้ผู้ใช้บริการสามารถจองตั๋วและตรวจสอบตารางการเดินรถ บขส. ผ่านช่องทางออนไลน์ Application E - Ticket และ Website บขส. www.transport.co.th หรือสอบถามข้อมูลการเดินทางเพิ่มเติม โทร. Call Center 1490 เรียก บขส. ตลอด 24 ชั่วโมง
กรรมการผู้จัดการใหญ่ บขส. กล่าวเพิ่มเติมว่า ได้สั่งกําชับให้ทุกฝ่ายของ บขส. เตรียมความพร้อมในการอํานวยความสะดวกและรองรับการเดินทางของประชาชน รวมถึงนักท่องเที่ยว โดยเน้นย้ําให้ดําเนินการตามมาตรการความปลอดภัย 4 พร้อม ทั้งสถานีพร้อม คนพร้อม รถโดยสารพร้อม และบริการพร้อม ควบคู่ไปกับการดําเนินงานภายใต้มาตรการ COVID Free Setting สําหรับบริการขนส่งสาธารณะ ได้แก่ มีการตรวจวัดอุณหภูมิ เว้นระยะห่างในสถานีขนส่ง จัดให้มีการระบายอากาศที่ดีและเพียงพอ รถโดยสารทุกคันต้องทําความสะอาดด้วยน้ํายาฆ่าเชื้อโรค ส่วนพนักงานประจํารถ ต้องตรวจหาเชื้อ COVID-19 แบบ Antigen Test Kit (ATK) ทุก 3 วัน และพนักงานขับรถ ต้องมีผลตรวจแอลกอฮอล์และสารเสพติดเป็นศูนย์ อย่างไรก็ดีในการเดินทางด้วยรถโดยสารสาธารณะ ขอความร่วมมือผู้ใช้บริการ ปฏิบัติตามมาตรการสาธารณสุข D - M - H - T - T อย่างเคร่งครัด รวมทั้งต้องเช็กอินบนแอปพลิเคชันไทยชนะ หรือกรอกข้อมูลตามแบบฟอร์มที่กรมการขนส่งทางบกกําหนด เมื่อเข้าใช้สถานีขนส่งและรถโดยสารด้วย
รัฐบาลไทย-ข่าวทำเนียบรัฐบาล-กระทรวงเกษตรฯ เข้าร่วมประชุมคณะกรรมการแม่น้ำโขงแห่งชาติไทย
วันอังคารที่ 2 พฤศจิกายน 2564
กระทรวงเกษตรฯ เข้าร่วมประชุมคณะกรรมการแม่น้ําโขงแห่งชาติไทย
กระทรวงเกษตรฯ เข้าร่วมประชุมคณะกรรมการแม่น้ําโขงแห่งชาติไทย
วันที่ 2 พ.ย. 64 นายประยูร อินสกุล รองปลัดกระทรวงเกษตรและสหกรณ์ ร่วมประชุมคณะกรรมการแม่น้ําโขงแห่งชาติไทย ครั้งที่ 2/2564 โดยมีพลเอก ประวิตร วงษ์สุวรรณ รองนายกรัฐมนตรี เป็นประธาน ดําเนินการประชุมผ่านระบบวิดีทัศน์ทางไกล (Video Conference) จากห้องประชุม 301 ชั้น 3 ตึกบัญชาการ 1 ทําเนียบรัฐบาล โดยมีสาระสําคัญในการประชุม ดังนี้
1. ติดตามความก้าวหน้าการดําเนินการตามข้อสั่งการของประธานกรรมการแม่น้ําโขงแห่งชาติไทย ประกอบด้วย
1.1 ความคืบหน้าสถานการณ์น้ําแม่น้ําโขงและการคาดการณ์
1.2 ความคืบหน้าแนวทางการแก้ไขปัญหาผลกระทบจากการเปลี่ยนแปลงระบบนิเวศแม่น้ําโขงต่อวิถีชีวิตของประชาชนในลุ่มแม่น้าโขง 7 จังหวัด
1.3 ความคืบหน้าสถานะกระบวนการปรึกษาหารือล่วงหน้าภายใต้ระเบียบปฏิบัติคณะกรรมาธิการแม่น้ําโขง เรื่อง การแจ้ง การปรึกษาหารือล่วงหน้า และข้อตกลง โครงการไฟฟ้าพลังน้ําเขื่อนสานะคาม สปป.ลาว
1.4 ความคืบหน้าแผนพัฒนาเขื่อนไฟฟ้าพลังน้ําในแม่น้ําโขง
1.5 ความคืบหน้าร่างแผนปฏิบัติการระดับประเทศ (National Indicative Plan: NIP)
2. รับทราบสถานการณ์น้ําแม่น้ําโขงและการคาดการณ์ และการปรับปรุงสถานีอุตุ–อุทกวิทยาของลุ่มน้ําโขงตอนล่าง และผลการประชุมสําคัญของคณะกรรมาธิการแม่น้ําโขง ช่วงเดือนพฤษภาคมถึงกันยายน 2564
3. พิจารณาการปรับปรุงองค์ประกอบของคณะกรรมการแม่น้ําโขงแห่งชาติไทย
4. พิจารณาการเตรียมการประชุมคณะมนตรี คณะกรรมาธิการแม่น้ําโขง ครั้งที่ 28
5. พิจารณาการแต่งตั้งคณะทํางานกําหนดกรอบการศึกษาร่วม ไทย-สาธารณรัฐประชาธิปไตยประชาชนลาว เรื่อง โครงการไฟฟ้าพลังน้ําในแม่น้ําโขงสายประธาน
6. พิจารณาท่าทีฝ่ายไทยต่อกระบวนการปรึกษาหารือล่วงหน้าภายใต้ระเบียบปฏิบัติคณะกรรมาธิการแม่น้ําโขง เรื่อง การแจ้ง การปรึกษาหารือล่วงหน้า และข้อตกลงโครงการไฟฟ้าพลังน้ําเขื่อนสานะคาม สปป.ลาว
รัฐบาลไทย-ข่าวทำเนียบรัฐบาล-กระทรวงยุติธรรม จัดประชุมคณะอนุกรรมการเฉพาะกิจ พิจารณาร่างกฎหมายมาตรการแทนการฟ้องคดีอาญา กรณีมาตรการชะลอฟ้อง ครั้งที่ ๒/๒๕๖๔
วันจันทร์ที่ 1 พฤศจิกายน 2564
กระทรวงยุติธรรม จัดประชุมคณะอนุกรรมการเฉพาะกิจ พิจารณาร่างกฎหมายมาตรการแทนการฟ้องคดีอาญา กรณีมาตรการชะลอฟ้อง ครั้งที่ ๒/๒๕๖๔
กระทรวงยุติธรรม จัดประชุมคณะอนุกรรมการเฉพาะกิจพิจารณาร่างกฎหมายมาตรการแทนการฟ้องคดีอาญา กรณีมาตรการชะลอฟ้อง ครั้งที่ ๒/๒๕๖๔
เมื่อวันศุกร์ที่ ๒๙ ตุลาคม ๒๕๖๔ เวลา ๑๓.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการเฉพาะกิจพิจารณาร่างกฎหมายมาตรการแทนการฟ้องคดีอาญา กรณีมาตรการชะลอฟ้อง ครั้งที่ ๒/๒๕๖๔ โดยวิธีการประชุมทางไกลผ่านระบบ Cisco Webex Meetings พร้อมด้วย พ.ต.ท.ดร.พงษ์ธร ธัญญสิริ ผู้อํานวยการสํานักงานกิจการยุติธรรม เป็นอนุกรรมการ และนายชัยวัฒน์ ร่างเล็ก รองผู้อํานวยการสํานักงานกิจการยุติธรรม เป็นอนุกรรมการและเลขานุการฯ โดยมีผู้แทนจากหน่วยงานในกระบวนการยุติธรรม เช่น สํานักงานศาลยุติธรรม สํานักงานอัยการสูงสุด และสํานักงานคณะกรรมการกฤษฎีกา เข้าร่วมประชุม
สรุปสาระสําคัญได้ดังนี้
ที่ประชุมได้รับรองรายงานการประชุมคณะอนุกรรมการเฉพาะกิจพิจารณาร่างกฎหมายมาตรการ แทนการฟ้องคดีอาญา กรณีมาตรการชะลอการฟ้อง ครั้งที่ ๑/๒๕๖๔ เมื่อวันอังคารที่ ๒๑ กันยายน ๒๕๖๔ โดยไม่มีอนุกรรมการท่านใดขอแก้ไขรายงานการประชุม
ในวาระเพื่อพิจารณา ฝ่ายเลขานุการฯ ได้นําเสนอแผนผังกระบวนการชะลอการฟ้อง เปรียบเทียบกับร่างพระราชบัญญัติมาตรการแทนการฟ้องคดีอาญา พ.ศ. .... (ร่างเดิม) กับ ร่างกฎหมายตามกระบวนการที่จะเกิดขึ้นใหม่
โดยที่ประชุมได้มีข้อสังเกตและข้อเสนอแนะ ดังนี้
๑) หลักการและเหตุผลของร่างฯ
๒) ประเภทและอัตราโทษของความผิด
๓) ผู้มีอํานาจตัดสินใจในการสั่งชะลอการฟ้องและการถ่วงดุล
๔) การกําหนดเงื่อนไขและระยะเวลาในการคุมประพฤติตามร่างฯ
๕) การกําหนดช่วงเวลาที่จะให้อายุความสะดุดหยุดลงในขณะมีการชะลอการฟ้อง และการกําหนดหลักเกณฑ์และเงื่อนไขในการนับระยะเวลาเวลาผัดฟ้องและฝากขัง
ทั้งนี้ ที่ประชุมได้มีมติมอบหมายให้ฝ่ายเลขานุการฯ ดําเนินการศึกษาแนวความคิดทั้งของประเทศไทยและกฎหมายต่างประเทศ รวมถึงนําความเห็นจากที่ประชุมไปดําเนินการจัดทําร่างพระราชบัญญัติฯ เพื่อเสนอที่ประชุมเพื่อโปรดพิจารณาในการประชุมครั้งถัดไป
รัฐบาลไทย-ข่าวทำเนียบรัฐบาล-​กิจกรรม จิตอาสาสานพลังรักน้ำปิง รักวิถีชุมชน เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว รัชกาลที่ 10 เนื่องในโอกาสเฉลิมพระชนมพรรษา วันที่ 28 กรกฏาคม 2565
วันจันทร์ที่ 23 พฤษภาคม 2565
​กิจกรรม จิตอาสาสานพลังรักน้ําปิง รักวิถีชุมชน เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว รัชกาลที่ 10 เนื่องในโอกาสเฉลิมพระชนมพรรษา วันที่ 28 กรกฏาคม 2565
​กิจกรรม จิตอาสาสานพลังรักน้ําปิง รักวิถีชุมชน เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว รัชกาลที่ 10 เนื่องในโอกาสเฉลิมพระชนมพรรษา วันที่ 28 กรกฏาคม 2565
กิจกรรม จิตอาสาสานพลังรักน้ําปิง รักวิถีชุมชน เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว รัชกาลที่ 10 เนื่องในโอกาสเฉลิมพระชนมพรรษา วันที่ 28 กรกฏาคม 2565
กําแพงเพชร - วันที่ 20 พฤษภาคม 2565 นายใบน้อย สุวรรณชาตรี ผู้ตรวจราชการกระทรวงอุตสาหกรรม เป็นประธานจัดกิจกรรม จิตอาสาสานพลังรักน้ําปิง รักวิถีชุมชน เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว รัชกาลที่ 10 เนื่องในโอกาสเฉลิมพระชนมพรรษา วันที่ 28 กรกฏาคม 2565 พร้อมด้วย นายอุทัย สอนเทศ อุตสาหกรรมจังหวัดกําแพงเพชร โดยมี นางสาวสุพัตรา คล้ายทิม รองผู้ว่าราชการจังหวัดกําแพงเพชร ข้าราชการ เจ้าหน้าที่ สํานักงานอุตสาหกรรมจังหวัดกลุ่มประสิทธิภาพที่ 6 ภาคเหนือ หน่วยงานภาครัฐ ภาคเอกชน และประชาชนจิตอาสา เข้าร่วมกิจกรรม และร่วมมอบบันทึกข้อตกลงความร่วมมือ (MOU) จํานวน 15 แห่ง พร้อมมอบถังดักไขมัน จํานวน 30 ชุด ณ วัดวังพระธาตุ ตําบลไตรตรึงษ์ อําเภอเมืองกําแพงเพชร
ทั้งนี้ ด้วยกระทรวงอุตสาหกรรม ได้รับมอบหมายจากศูนย์อํานวยการใหญ่จิตอาสาพระราชทานให้ดําเนินกิจกรรมจิตอาสาที่เกี่ยวข้องกับการพัฒนาคุณภาพน้ํา ในลําน้ําสาธารณะ และลุ่มน้ําสายหลัก เพื่อสืบสานพระราชปณิธานของพระบาทสมเด็จพระวชิรเกล้าเจ้าอยู่หัว รัชกาลที่ 10 ที่ทรงมีพระราชประสงค์ให้แม่น้ําลําคลองมีคุณภาพดี และสวยงามดั่งเช่นอดีต กระทรวงอุตสาหกรรม จึงได้กําหนดพัฒนาลําน้ําสาธารณะ และลุ่มน้ําสายหลัก จํานวน 10 แห่งทั่วประเทศ โดยจังหวัดกําแพงเพชร มีลุ่มน้ําสายหลัก คือ แม่น้ําปิง ซึ่งมีโรงงานอุตสาหกรรม ในจังหวัดที่ตั้งอยู่ใกล้แม่น้ํา มีความเสี่ยงต่อการเกิดปัญหาปล่อยน้ําเสียลงแม่น้ํา จึงมอบหมายให้สํานักงานอุตสาหกรรมจังหวัดกําแพงเพชร จัดทําโครงการ "จิตอาสาสานพลังรักษ์น้ําปิง รักวิถีชุมชน" ประจําปี 2565 เพื่อมุ่งหวังให้เกิดการมีส่วนร่วมในพื้นที่ ทั้งภาครัฐ ภาคเอกชน และภาคจิตอาสาประชาชน ให้มีความตระหนักดูแลรักษาสิ่งแวดล้อม ลดการทิ้งสิ่งปฏิกูลหรือการระบายสิ่งสกปรกลงสู่แม่น้ํา โดยเฉพาะโรงงานอุตสาหกรรม ให้คํานึงถึงการจัดการสิ่งแวดล้อมอย่างถูกต้องตามกฎหมาย นําระบบธรรมาภิบาลสิ่งแวดล้อมมาใช้ในโรงงานอุตสาหกรรม เพื่อให้โรงงานอุตสาหกรรมอยู่ร่วมกับชุมชนได้อย่างยั่งยืน
โดย จังหวัดกําแพงเพชร มีแม่น้ําสายหลัก คือ แม่น้ําปิง ที่ไหลผ่านตอนกลางของจังหวัดกําแพงเพชร จากทิศเหนือจรดทิศใต้ ผ่านอําเภอโกสัมพีนคร อําเภอเมือง อําเภอคลองขลุง อําเภอขาณุวรลักษบุรี ระยะทางยาวประมาณ 104 กิโลเมตร เป็นแหล่งน้ําเพื่อการอุปโภคบริโภค การเกษตรกรรม และการอุตสาหกรรม ซึ่งปัจจุบันมีการขยายตัวของชุมชน และภาคอุตสาหกรรมในจังหวัดเพิ่มสูงขึ้น ซึ่งอาจส่งผลกระทบต่อคุณภาพน้ําได้
รัฐบาลไทย-ข่าวทำเนียบรัฐบาล-นายกฯ ชื่นชม ''ภูธเรศ คงรักษ์” นักกีฬาวีลแชร์เรซซิ่งเจ้าของเหรียญทองแดงที่ 3 สร้างชื่อเสียงให้ไทยใน “Tokyo 2020 Paralympics”
วันเสาร์ที่ 28 สิงหาคม 2564
นายกฯ ชื่นชม ''ภูธเรศ คงรักษ์” นักกีฬาวีลแชร์เรซซิ่งเจ้าของเหรียญทองแดงที่ 3 สร้างชื่อเสียงให้ไทยใน  “Tokyo 2020 Paralympics”
นายกฯ ชื่นชม ''ภูธเรศ คงรักษ์” นักกีฬาวีลแชร์เรซซิ่งเจ้าของเหรียญทองแดงที่ 3 สร้างชื่อเสียงให้ไทยใน  “Tokyo 2020 Paralympics”
วันนี้ (28 สิงหาคม 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามผลการแข่งขันของทัพนักกีฬาไทยอย่างต่อเนื่อง และยินดีกับ ภูธเรศ คงรักษ์ นักกีฬาวีลแชร์เรซซิ่งทีมชาติไทย ที่สามารถคว้าเหรียญทองแดงที่ 3 ให้กับประเทศไทย และขอบคุณ ประวัติ วะโฮรัมย์ ที่ทําหน้าที่อย่างเต็มความสามารถ
นายกรัฐมนตรี ยินดีกับนักกีฬา และชื่นชมเป็นอย่างยิ่ง ที่นักกีฬาวีลแชร์เรซซิ่ง ประเภท 5,000 เมตร ชาย คลาส ที54(T54) ทีมชาติไทยผ่านเข้าร่วมการแข่งขันในรอบชิงชนะเลิศ ถึง 2 คน และภาคภูมิใจกับผลงานของนักกีฬาทั้งสองเป็นอย่างยิ่ง โดยภูธเรศ สามารถคว้าเหรียญทองแดงมาได้สําเร็จ และขอให้ประวัติอย่าเสียใจ เพราะการเข้าร่วมแข่งขันในนามประเทศไทยถึงสองคนก็เป็นเกียรติประวัติแก่ประเทศไทย แล้ว
โฆษกรัฐบาล กล่าวเชิญชวนให้ประชาชนร่วมส่งกําลังใจ แรงใจ ให้ทัพนักกีฬาไทยและทีมงาน ที่ทําหน้าที่สร้างชื่อเสียงให้ประเทศไทย ตลอดอีก 8 วันที่เหลือ ในมหกรรมการแข่งขันกีฬาพาราลิมปิก ครั้งที่ 16 “Tokyo 2020 Paralympics” ได้ทางช่องทีสปอร์ต 7 (T Sports 7) ของการกีฬาแห่งประเทศไทย ในระบบทีวีดิจิทัล ช่องทีสปอร์ต (T Sports ) หมายเลข 91 ในระบบทีวีดาวเทียม และช่องทางอื่นๆ ตลอดจน สามารถติดตามตารางการแข่งขัน และผลการแข่งขันประจําวันของทัพนักกีฬาไทย ได้ทางเฟสบุ๊ก “กองประชาสัมพันธ์ กกท”
รัฐบาลไทย-ข่าวทำเนียบรัฐบาล-นายกฯ หนุนดีอีเอส เร่งบูรณาการงานด้านการพัฒนากำลังคนดิจิทัล ลงพื้นที่ดูงาน จ.เชียงใหม่
วันพฤหัสบดีที่ 30 มิถุนายน 2565
นายกฯ หนุนดีอีเอส เร่งบูรณาการงานด้านการพัฒนากําลังคนดิจิทัล ลงพื้นที่ดูงาน จ.เชียงใหม่
นายกฯ หนุนดีอีเอส เร่งบูรณาการงานด้านการพัฒนากําลังคนดิจิทัล ลงพื้นที่ดูงาน จ.เชียงใหม่
เมื่อวันที่29มิถุนายน2565 พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่ตรวจราชการจังหวัดเชียงใหม่พร้อมติดตามการดําเนินงานด้านการพัฒนากําลังคนดิจิทัลโดยมีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยคณะผู้บริหารสํานักงานส่งเสริมเศรษฐกิจดิจิทัลดีป้าให้การต้อนรับนายกรัฐมนตรีเน้นย้ําให้เร่งบูรณาการการทํางานกับภาคส่วนที่เกี่ยวข้องสานต่อการพัฒนาทักษะดิจิทัลแก่เด็กและเยาวชนทั่วประเทศพร้อมเปิดโอกาสให้ดิจิทัลสตาร์ทอัพไทยร่วมแชร์ไอเดียพัฒนาโซลูชันบริการคนไทยทุกมิติหวังกระจายความเจริญอย่างเท่าเทียมทุกพื้นที่รองรับเศรษฐกิจและสังคมดิจิทัลนําพาประเทศสู่ความมั่นคงมั่งคั่งและยั่งยืนตามวิสัยทัศน์ปฏิรูปประเทศไทยสู่ดิจิทัลไทยแลนด์ซึ่งกระทรวงดิจิทัลฯเล็งเห็นความสําคัญของการขับเคลื่อนการพัฒนากําลังคนดิจิทัลในทุกภูมิภาคทั่วประเทศโดยเฉพาะกลุ่มเด็กและเยาวชนโดยให้ความสําคัญกับการส่งเสริมองค์ความรู้และทักษะดิจิทัลที่สําคัญอย่างโค้ดดิ้งควบคู่ไปกับการยกระดับทักษะครูผู้สอนก่อนต่อยอดไปสู่STEM, AIและIoTรวมถึงการพัฒนาโครงสร้างพื้นฐานเพื่อการเรียนรู้และการส่งเสริมดิจิทัลสตาร์ทอัพด้านเทคโนโลยีเพื่อการศึกษา(EdTech Startup)ในการพัฒนาโซลูชันแก่แวดวงการศึกษาของไทยอีกทั้งรัฐบาลตระหนักถึงความสําคัญของการส่งเสริมและสนับสนุนให้เกิดการนําเทคโนโลยีดิจิทัลมาประยุกต์ใช้ในทุกมิติเพื่อเป็นเครื่องมือสําคัญในการขับเคลื่อนเศรษฐกิจและสังคมของประเทศ
**************
รัฐบาลไทย-ข่าวทำเนียบรัฐบาล-กรมการขนส่งทางราง เตรียมความพร้อมถ่ายโอนธุรกิจแอร์พอร์ต เรลลิงก์
วันพุธที่ 20 ตุลาคม 2564
กรมการขนส่งทางราง เตรียมความพร้อมถ่ายโอนธุรกิจแอร์พอร์ต เรลลิงก์
...
เมื่อวันที่ 19 ตุลาคม 2564 กรมการขนส่งทางราง (ขร.) กระทรวงคมนาคม จัดประชุมหารือเพื่อเตรียมความพร้อมถ่ายโอนธุรกิจแอร์พอร์ต เรลลิงก์ โดยมี นายพิเชฐ คุณาธรรมรักษ์ รองอธิบดีกรมการขนส่งทางราง เป็นประธาน โดยผู้แทน บริษัท เอเชีย เอรา วัน จํากัด (AERA1) ซึ่งเป็นเอกชนที่ได้รับสิทธิในการให้บริการเดินรถไฟฟ้าแอร์พอร์ต เรลลิงก์ (รถไฟฟ้า ARL) ได้เตรียมความพร้อมการถ่ายโอนธุรกิจแอร์พอร์ต เรลลิงก์ ในด้านต่างๆ เช่น ด้านการให้บริการ ด้านความปลอดภัย ด้านการบริการลูกค้า ด้านพนักงาน ด้านบัตรโดยสาร เป็นต้น เพื่อให้การให้บริการของรถไฟฟ้า ARL เป็นไปตามมาตรฐานการให้บริการและไม่ส่งผลกระทบต่อผู้ใช้บริการ ทั้งนี้แนวทางการดําเนินงานด้านบัตรโดยสาร เพื่อให้ผู้รับบริการรถไฟฟ้า ARL ได้รับความสะดวกในการเดินทาง ได้มีการกําหนดแนวทางในช่วงการถ่ายโอนการให้บริการ ดังนี้
1. สามารถเปลี่ยนบัตรโดยสารของแอร์พอร์ต เรลลิงก์ (บัตรเดิม) เป็นบัตรโดยสารของเอกชนที่ได้รับสิทธิ (บัตรใหม่) ได้ตั้งแต่วันที่ 25 ตุลาคม 2564 - 30 เมษายน 2565 (ประมาณ 6 เดือน)
2. บัตรเดิมที่ผู้โดยสารนํามาเปลี่ยนเป็นบัตรใหม่จะไม่เก็บค่าธรรมเนียมการออกบัตรซ้ําซ้อน ทั้งนี้ หากบัตรชํารุด บิด หัก เจาะ และงอ จะไม่ได้รับเงินค่ามัดจําบัตรคืนตามเงื่อนไขของการออกบัตรที่กําหนดไว้
3. มูลค่าการเดินทางหรือวงเงินในบัตรเดิมของผู้โดยสารจะถูกโอนไปเป็นวงเงินในบัตรใหม่ที่ออกใหม่ให้กับผู้โดยสาร
4. อัตราค่าโดยสารกลุ่มบุคคลพิเศษ เช่น เด็ก คนชรา และผู้พิการที่จะได้รับยกเว้นค่าโดยสารเพื่อรองรับนโยบายการเข้าถึงและใช้ประโยชน์บริการขนส่งสาธารณะได้อย่างเท่าเทียม อัตราค่าโดยสารสําหรับกลุ่มบุคคลดังกล่าวจะกําหนดตามอัตราที่ใช้อยู่ในปัจจุบัน
5. การออกบัตรโดยสารของเอกชนที่ได้รับสิทธิ (บัตรใหม่) กําหนดอัตราค่าธรรมเนียม ค่ามัดจําการออกบัตร และวงเงินค่าเดินทางที่ต้องเติมในบัตรครั้งแรกเท่ากับอัตราเดิม
ทั้งนี้ ขร. ขอให้ทาง AERA1 ที่ได้รับสิทธิให้บริการเดินรถไฟฟ้า ARL เร่งประชาสัมพันธ์ให้ผู้โดยสารได้รับทราบถึงขั้นตอนวิธีการและเงื่อนไขของการเปลี่ยนบัตรโดยสาร เพื่อไม่ให้ผู้โดยสารที่ใช้บริการได้รับผลกระทบ ต่อไป
รัฐบาลไทย-ข่าวทำเนียบรัฐบาล-กรมทางหลวงจัดประกวดภาพถ่ายภายใต้หัวข้อ “มองทางผ่านเลนส์ 361 องศา”
วันศุกร์ที่ 17 ธันวาคม 2564
กรมทางหลวงจัดประกวดภาพถ่ายภายใต้หัวข้อ “มองทางผ่านเลนส์ 361 องศา”
ชิงเงินรางวัล กว่า 230,000 บาท พร้อมเกียรติบัตร
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ได้จัดโครงการประกวดภาพถ่ายในหัวข้อ “มองทางผ่านเลนส์ 361 องศา” เพื่อให้ประชาชนได้รับรู้และเข้าใจ
ในบทบาทภารกิจของ ทล. และเปิดโอกาสให้ประชาชนได้มีส่วนร่วมในการสะท้อนมุมมองที่สื่อถึงการพัฒนาโครงสร้างพื้นฐานที่ ทล. มีส่วนในการพัฒนาเศรษฐกิจ สังคม วัฒนธรรม และเทคโนโลยี ให้มีความเจริญก้าวหน้าอย่างยั่งยืน
นอกจากนี้ ยังเป็นการสร้างการมีส่วนร่วมของประชาชนในการดําเนินงานของ ทล. ผ่านการถ่ายภาพ โดยภาพถ่ายที่ส่งเข้าประกวดต้องเป็นภาพทางหลวง สะพาน หรือโครงการก่อสร้างของ ทล. รวมถึงสิ่งปลูกสร้าง อุปกรณ์อํานวยความสะดวก ความปลอดภัย ในเขตทางหลวง เช่น ศาลาทางหลวง หลักกิโลเมตร ป้ายต่าง ๆ เป็นต้น โดยเป็นภาพภายใต้แนวความคิด “มองทางผ่านเลนส์ 361 องศา” สื่อถึงการพัฒนาโครงข่ายทางหลวง
ทั่วประเทศ ที่เชื่อมโยงระบบการคมนาคมขนส่งทั้งทางบก ทางน้ํา ทางอากาศ และทางราง สนับสนุนการขับเคลื่อนเศรษฐกิจ สังคม วัฒนธรรม เทคโนโลยี การท่องเที่ยว และความมั่นคง รวมถึงการเกื้อหนุนซึ่งกันและกันระหว่าง ทล. ประชาชน ภาครัฐ และเอกชน ทั้งนี้ ภาพถ่ายจะต้องเป็นถนนหรือสะพานในความรับผิดชอบของ ทล. เท่านั้น
สําหรับรางวัลในโครงการประกวดภาพถ่ายในหัวข้อ “มองทางผ่านเลนส์ 361 องศา” นั้น
ทล. ได้แบ่งรางวัลเป็น 2 ประเภทพร้อมเกียรติบัตร ได้แก่ ประเภทภาพถ่ายจากกล้องดิจิตอล และประเภทภาพถ่ายจากอากาศยานไร้คนขับ (โดรน) โดยทั้ง 2 ประเภท ประกอบด้วย รางวัลชนะเลิศ เงินรางวัล 50,000 บาท รางวัลรองชนะเลิศอันดับที่ 1 เงินรางวัล 30,000 บาท รางวัลรองชนะเลิศอันดับที่ 2 เงินรางวัล 10,000 บาท และรางวัลชมเชย 5 รางวัล เงินรางวัล 5,000 บาท รวมเงินรางวัลทั้งสิ้น 230,000 บาท โดยผู้สนใจเข้าร่วมโครงการสามารถศึกษารายละเอียดและดาวน์โหลดใบสมัครได้ที่เว็บไซต์ www.doh.go.th และส่งผลงานได้ตั้งแต่วันที่ 1 มกราคม 2565 - 15 มิถุนายน 2565 ประกาศผลการตัดสินภายในเดือนกรกฎาคม 2565 โดยถือวันประทับตราไปรษณีย์เป็นสําคัญ
รัฐบาลไทย-ข่าวทำเนียบรัฐบาล-การรถไฟแห่งประเทศไทยเปิดให้บริการเชิงพาณิชย์เต็มรูปแบบ วันที่ 29 พฤศจิกายน 2564
วันพุธที่ 24 พฤศจิกายน 2564
การรถไฟแห่งประเทศไทยเปิดให้บริการเชิงพาณิชย์เต็มรูปแบบ วันที่ 29 พฤศจิกายน 2564
การรถไฟแห่งประเทศไทย (รฟท.) กระทรวงคมนาคม เปิดให้บริการรถไฟฟ้าชานเมือง (สายสีแดง) เชิงพาณิชย์เต็มรูปแบบ วันที่ 29 พฤศจิกายน 2564 ตั้งแต่เวลา 05.00 - 24.00 น.
การรถไฟแห่งประเทศไทย (รฟท.) กระทรวงคมนาคม เปิดให้บริการรถไฟฟ้าชานเมือง (สายสีแดง) เชิงพาณิชย์เต็มรูปแบบ วันที่ 29 พฤศจิกายน 2564 ตั้งแต่เวลา 05.00 - 24.00 น. ดังนี้
1. เส้นทาง บางซื่อ - รังสิต (สายเหนือ) ใช้เวลาเดินทาง 23 นาที ช่วงเวลาเร่งด่วนเช้า - เย็น 07.00 น. - 09.30 น. และเวลา 17.00 น. - 19.30 น. โดยใช้ความพี่ 12 นาที และนอกเวลาเร่งด่วนจะใช้เวลา 20 นาที
- เที่ยวแรกจากบางซื่อ เวลา 05.30 น.
- เที่ยวแรกจากรังสิต เวลา 05.30 น.
- เที่ยวสุดท้ายจากบางซื่อ เวลา 24.00 น.
- เที่ยวสุดท้ายจากรังสิต เวลา 24.00 น.
2. เส้นทาง บางซื่อ - ตลิ่งชัน (สายตะวันตก) ใช้เวลาเดินทาง 17 นาที โดยใช้ความถี่ 20 นาที ตลอดระยะเวลาการให้บริการ
- เที่ยวแรกจากบางซื่อ เวลา 05.35 น.
- เที่ยวแรกจากตลิ่งชัน เวลา 05.35 น.
- เที่ยวสุดท้ายจากบางซื่อ เวลา 24.00 น.
- เที่ยวสุดท้ายจากตลิ่งชัน เวลา 24.00 น.
ทั้งนี้ สามารถสอบถามข้อมูลการใช้บริการได้ที่ Call Center 1690
รัฐบาลไทย-ข่าวทำเนียบรัฐบาล-รมว.พม. เปิดงาน "น้อมรำลึกพ่อหลวงของแผ่นดิน" ประกวดภาพวาดพระบรมสาทิสลักษณ์ ธนบัตร เหรียญ และปฏิทิน พร้อมย้ำเป็นพลเมืองดีเพื่อลูกหลาน
วันจันทร์ที่ 14 กุมภาพันธ์ 2565
รมว.พม. เปิดงาน "น้อมรําลึกพ่อหลวงของแผ่นดิน" ประกวดภาพวาดพระบรมสาทิสลักษณ์ ธนบัตร เหรียญ และปฏิทิน พร้อมย้ําเป็นพลเมืองดีเพื่อลูกหลาน
รมว.พม. เปิดงาน "น้อมรําลึกพ่อหลวงของแผ่นดิน" ประกวดภาพวาดพระบรมสาทิสลักษณ์ ธนบัตร เหรียญ และปฏิทิน พร้อมย้ําเป็นพลเมืองดีเพื่อลูกหลาน
วันที่ 13ก.พ. 65เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดงาน "น้อมรําลึกพ่อหลวงของแผ่นดิน" จัดโดยสมาคมศิษย์เก่านิเทศศาสตร์ มหาวิทยาลัยราชภัฏพิบูลสงครามพิษณุโลก ร่วมกับ สมาคมสื่อสารมวลชนพิษณุโลก และเทศกาลนครพิษณุโลก โดยมีนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ และคณะผู้บริหาร เข้าร่วมงาน ณ สวนเฉลิมพระเกียรติ พระบาทสมเด็จพระเจ้าอยู่หัว เฉลิมพระชนมพรรษา 80 พรรษา อําเภอเมือง จังหวัดพิษณุโลก
นายจุติกล่าวว่า งาน "น้อมรําลึกพ่อหลวงของแผ่นดิน" จัดขึ้นเพื่อน้อมรําลึกในพระมหากรุณาธิคุณ พระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร (รัชกาลที่ 9) ทรงปฏิบัติพระราชกรณียกิจนานัปการต่อพสกนิกรชาวไทย เป็นการแสดงความจงรักภักดีต่อสถาบันพระมหากษัตริย์ อีกทั้งปลูกฝังเด็กและเยาวชนให้รักชาติ ศาสนา พระมหากษัตริย์ อันเป็นพลเมืองที่ดีของประเทศ โดยมีการจัดประกวดสิ่งของที่ระลึก แบ่งออกเป็น 3 ประเภท ประกอบด้วย 1.ภาพวาดพระบรมสาทิสลักษณ์ ชนะเลิศรับโล่รางวัลจากนายชวน หลีกภัย ประธานรัฐสภาและประธานสภาผู้แทนราษฎร พร้อมเงินรางวัล 2.ธนบัตร เหรียญ ชนะเลิศรับโล่รางวัลจากนายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ พร้อมเงินรางวัล และ 3.ปฏิทิน ชนะเลิศรับโล่รางวัลจากนายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมเงินรางวัล รวมทั้งรางวัลรองชนะเลิศจะได้รับใบประกาศเกียรติคุณ นอกจากนี้ ยังมีการจัดนิทรรศการภาพถ่ายและภาพวาดพระบรมสาทิสลักษณ์เกี่ยวกับพระราชกรณียกิจพระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร (รัชกาลที่ 9)
นายจุติกล่าวเพิ่มเติมว่า มีคนกล่าวไว้ว่า ถ้าไม่มีอดีตย่อมไม่มีอนาคต สถาบันพระมหากษัตริย์ได้ปกปักษ์พื้นแผ่นดินแห่งนี้ให้กับลูกหลานได้มีชีวิตอยู่อย่างสุขสบาย วันนี้ กระทรวง พม. ในฐานะตัวแทนของรัฐบาล อยากบอกว่าเราระลึกอดีตและมองสู่อนาคตเสมอ สําหรับงานนิทรรศการในวันนี้มีความหมายอย่างยิ่ง เมื่อตนดูแล้วน้อมรําลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร (รัชกาลที่ 9) ซึ่งทรงงานหนัก ด้วยวิริยะ ความเพียร พระองค์ทรงสอนลูกหลานด้วยการกระทํา ว่าประโยชน์ส่วนรวม ประเทศชาติ มาก่อนประโยชน์ส่วนตนเสมอ ทั้งนี้ จากกรมประชาสงเคราะห์เดิมได้มาเป็นกระทรวง พม. ในวันนี้ จึงยกตัวอย่างได้ว่าพื้นที่แรกที่หยุดการปลูกฝิ่น ซึ่งเป็นสินค้าต้องห้ามแล้วเปลี่ยนมาเป็นการปลูกใบชาขาย จากพระปรีชาสามารถพระองค์ทรงมองการไกลว่า คนไทยอยู่ด้วยสินค้าที่ผิดกฎหมายและเป็นภัยต่อมนุษยชาติไม่ได้ นอกจากนี้ ตนอยากจะฝากไว้ว่า อาชีพเศรษฐกิจฐานราก ประชาชนจะสามารถหารายได้เสริม เพิ่มทักษะ และเพิ่มความเด่นของอัตลักษณ์ของจังหวัดพิษณุโลกและคนไทยให้มีค่ามากยิ่งขึ้น และขอฝากทุกคนไว้ว่า ประเทศไทยมีประวัติศาสตร์และมีอดีตอันยิ่งใหญ่ จงภูมิใจในความยิ่งใหญ่ของประวัติศาสตร์ชาติไทย และหวังว่ารุ่นลูกหลานของเราจะรักษาไว้ได้สืบไป
รัฐบาลไทย-ข่าวทำเนียบรัฐบาล-ข่าวการประชุมสุดยอดอาเซียน-สหรัฐอเมริกา สมัยพิเศษ
วันพุธที่ 1 มิถุนายน 2565
ข่าวการประชุมสุดยอดอาเซียน-สหรัฐอเมริกา สมัยพิเศษ
ณ กรุงวอชิงตัน สหรัฐอเมริกา  ระหว่างวันที่  11 ถึง 15 พฤษภาคม 2565
นายกฯ หารือประธานกรรมการกองทุนเพื่อการลงทุนสาธารณะ (Public Investment Fund: PIF) ราชอาณาจักรซาอุดีอาระเบีย เดินหน้ากระชับความร่วมมือด้านพลังงานไทย-ซาอุดีอาระเบีย
ผู้นําอาเซียน หารือ ประธานาธิบดีสหรัฐฯ หารือ ร่วมเสริมสร้างภูมิภาคที่สงบสุข ผลักดันความร่วมมือเศรษฐกิจด้วยดิจิทัล และการเติบโตทางเศรษฐกิจควบคู่ไปกับการรักษาสิ่งแวดล้อม
​นายกฯ กล่าวถ้อยแถลงในประเด็นการเปลี่ยนแปลงสภาพภูมิอากาศฯ เน้นย้ําการมีส่วนร่วมของทุกภาคส่วน
นายกฯ กล่าวถ้อยแถลงในการหารือระหว่างอาหารกลางวัน ย้ําความร่วมมืออาเซียน-สหรัฐฯ ที่เข้มแข็ง
นายกฯ นําทีมประเทศไทยหารือร่วมกับคณะนักธุรกิจสหรัฐฯ เน้นย้ําไทยเป็นศูนย์กลางของห่วงโซ่อุปทานที่มั่นคงและยั่งยืนในภูมิภาค
นายกฯ ย้ําการแก้ปัญหาเศรษฐกิจในภูมิภาคในช่วงการรับประทานอาหารค่ําซึ่งประธานาธิบดีแห่งสหรัฐอเมริกาเป็นเจ้าภาพ
นายกฯ หารือกับรัฐมนตรีว่าการกระทรวงกลาโหมสหรัฐฯ พร้อมสานต่อความร่วมมือระหว่างกันทั้งกรอบทวิภาคีและพหุภาคีอย่างสร้างสรรค์เพื่อประโยชน์ร่วมกัน
ไทยเดินหน้าผลักดันความเชื่อมโยงของห่วงโซ่อุปทาน เศรษฐกิจดิจิทัล และการเติบโตทางเศรษฐกิจควบคู่ไปกับการรักษาสิ่งแวดล้อม
ผู้นํารัฐสภาสหรัฐและอาเซียนย้ําบทบาทที่สร้างสรรค์ เสริมสร้างสังคมที่เข้มแข็งบนพื้นฐานของค่านิยมร่วมกัน เพื่อสันติภาพ เสถียรภาพ และความเจริญรุ่งเรืองของทั้งสองฝ่าย
นายกรัฐมนตรีพบปะชุมชนไทยในสหรัฐอเมริกา ขอให้คนไทยร่วมเป็นทูตวัฒนธรรมในต่างประเทศ ช่วยเชื่อมโยงมิตรภาพและความร่วมมือในระดับประชาชน ซึ่งเป็นพื้นฐานสําคัญในความสัมพันธ์ไทย - สหรัฐฯ
นายกรัฐมนตรีเดินทางถึงกรุงวอชิงตัน พร้อมเข้าร่วมการประชุมสุดยอดอาเซียน-สหรัฐฯ สมัยพิเศษ (ASEAN-U.S. Special Summit)
รัฐบาลไทย-ข่าวทำเนียบรัฐบาล-โฆษกรัฐบาลเผย ยอดโอนเงินประกันรายได้และค่าบริหารจัดการคุณภาพข้าว รวมแล้วกว่า 1.36 แสนล้านบาท ส่วนที่เหลือ ธ.ก.ส. จะเร่งดำเนินการต่อไปตามข้อสั่งการ”นายก”
วันอังคารที่ 28 ธันวาคม 2564
โฆษกรัฐบาลเผย ยอดโอนเงินประกันรายได้และค่าบริหารจัดการคุณภาพข้าว รวมแล้วกว่า 1.36 แสนล้านบาท  ส่วนที่เหลือ ธ.ก.ส. จะเร่งดําเนินการต่อไปตามข้อสั่งการ”นายก”
โฆษกรัฐบาลเผย ยอดโอนเงินประกันรายได้และค่าบริหารจัดการคุณภาพข้าว รวมแล้วกว่า 1.36 แสนล้านบาท  ส่วนที่เหลือ ธ.ก.ส. จะเร่งดําเนินการต่อไปตามข้อสั่งการ”นายก”
วันนี้ 28 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตามการดําเนินงานโอนเงินช่วยเหลือพี่น้องเกษตรกรผู้ปลูกข้าวในโครงการประกันรายได้เกษตรกรผู้ปลูกข้าว ปี 2564/65 แล้ว โดย ธ.ก.ส. รายงานว่า ได้โอนเงินเข้าบัญชีเกษตรกรโดยตรงแล้ว 4,473,429 ครัวเรือน เป็นเงิน 83,483 ล้านบาท ส่วนของตัวเลขเกษตรกรที่เหลือ อยู่ระหว่างการปรับปรุงข้อมูลการผลิตจากกรมส่งเสริมการเกษตรรวมถึงข้อมูลบัญชีเงินฝากของเกษตรกรให้ถูกต้องอีกครั้งหนึ่ง ซึ่ง ธกส. จะเร่งโอนให้เกษตรกรต่อไป สําหรับเงินสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 นั้น  ธ.ก.ส. ได้โอนเข้าบัญชีเกษตรกรโดยตรงแล้ว 4.59 ครัวเรือน เป็นเงิน 53,180 ล้านบาท ทําให้มียอดโอนเงินประกันรายได้และค่าบริหารจัดการคุณภาพข้าวถึงมือเกษตกรทั้ง 2 โครงการแล้ว รวมแล้วกว่า 1.36 แสนล้านบาท
นายธนกร กล่าวว่า ทั้งนี้ โครงการประกันรายได้เกษตรกรผู้ปลูกข้าว ปี 2564/65 จะประกันรายได้แก่เกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ตันละ 15,000 บาท ครัวเรือนละไม่เกิน 14 ตัน ข้าวเปลือกหอมมะลินอกเขต ตันละ 14,000 บาท ครัวเรือนละไม่เกิน 16 ตัน ข้าวเปลือกเจ้า ตันละ 10,000 บาท ครัวเรือนละไม่เกิน 30 ตัน ข้าวเปลือกหอมปทุมธานี ตันละ 11,000 บาท ครัวเรือนละ ไม่เกิน 25 ตัน และข้าวเปลือกเหนียว ตันละ 12,000 บาท ครัวเรือนละไม่เกิน 16 ตัน โดยมีเป้าหมายเกษตรกร 4.69 ล้านครัวเรือน สําหรับโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 รัฐบาลสนับสนุนเงินให้เกษตรกรที่ขึ้นทะเบียนผู้ปลูกข้าว ปีการผลิต 2564/65 รอบที่ 1 กับ กรมส่งเสริมการเกษตร กระทรวงเกษตรและสหกรณ์ ในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาทต่อครัวเรือน
นายธนกร กล่าวเพิ่มเติมว่า คณะอนุกรรมการกํากับดูแลและกําหนดเกณฑ์กลางอ้างอิงโครงการประกันรายได้เกษตรกรผู้ปลูกข้าวได้อนุมัติราคาเกณฑ์กลางอ้างอิงและการชดเชยส่วนต่างราคาตามโครงการประกันรายได้เกษตรกรผู้ปลูกข้าวปี 2564/65 รอบที่ 1 งวดที่ 11 แล้ว เมื่อวันที่ 24 ธ.ค.2564 โดยกําหนดข้าวเปลือกหอมมะลิ ราคา 11,200.61 บาทต่อตัน ชดเชยตันละ 3,799.39 บาท ข้าวเปลือกหอมมะลินอกพื้นที่ ราคา 10,867.60 บาทต่อตัน ชดเชยตันละ 3,132.40 บาท ข้าวเปลือกหอมปทุมธานี 9,936.67 บาทต่อตัน ชดเชยตันละ 1,063.33 บาท ข้าวเปลือกเจ้าราคา 8,154.29 บาทต่อตัน ชดเชยตันละ 1,845.71 บาท และข้าวเปลือกเหนียวราคา 9,316.15 บาทต่อตัน ชดเชยตันละ 2,683.85 บาท ซึ่ง ธ.ก.ส. จะโอนเงินเข้าไปยังบัญชีของ
เกษตรกรภายใน 3 วันทําการหลังจากที่ได้มีการประกาศราคาเกณฑ์กลางอ้างอิง/// กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีให้กำลังใจประชาชนผู้ประสบอุทกภัย อ.จัตุรัส จ.ชัยภูมิ ย้ำรัฐบาลจะทำหน้าที่ดูแลประชาชนให้ดีที่สุด ขอทุกคนร่วมมือร่วมใจเพื่อแก้ไขปัญหาไปให้ได้
วันพุธที่ 29 กันยายน 2564
นายกรัฐมนตรีให้กําลังใจประชาชนผู้ประสบอุทกภัย อ.จัตุรัส จ.ชัยภูมิ ย้ํารัฐบาลจะทําหน้าที่ดูแลประชาชนให้ดีที่สุด ขอทุกคนร่วมมือร่วมใจเพื่อแก้ไขปัญหาไปให้ได้
นายกรัฐมนตรีให้กําลังใจประชาชนผู้ประสบอุทกภัย อ.จัตุรัส จ.ชัยภูมิ ย้ํารัฐบาลจะทําหน้าที่ดูแลประชาชนให้ดีที่สุด ขอทุกคนร่วมมือร่วมใจเพื่อแก้ไขปัญหาไปให้ได้
วันนี้ (29 ก.ย.64) เวลา 15.35 น. ณ วัดชัยชนะวิหาร (วัดบ้านละหาน) ตําบลละหาน อําเภอจัตุรัส จังหวัดชัยภูมิ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ตรวจเยี่ยมให้กําลังใจและมอบถุงยังชีพให้ประชาชนผู้ประสบอุทกภัยอําเภอจัตุรัส ซึ่งเมื่อเดินทางถึง นายกรัฐมนตรีได้เข้าสักการะพระประทานและนมัสการพระครูสุจิต วิหารกาล เจ้าอาวาสวัดชัยชนะวิหาร (วัดบ้านละหาน)
นายธนกร วังบุญคงชนะ โฆษกประจําสํานักนายกรัฐมนตรีเผยว่า นายกรัฐมนตรีได้กล่าวให้กําลังใจประชาชนว่า ได้นําความห่วงใยจากกรุงเทพมหานครและหลายจังหวัดของประเทศมาให้กับประชาชนทุกคนในพื้นที่จังหวัดชัยภูมิ ซึ่งขณะนี้ก็มี 30 จังหวัดที่ประสบอุทกภัยเช่นกัน ทั้งนี้ โครงสร้างที่อยู่อาศัยของประชาชนอยู่ใกล้แม่น้ําลําคลองในภาวะปกติก็ไม่เป็นไร แต่เมื่อมีพายุฝนตกหนักก็จะได้รับผลกระทบ ซึ่งหน่วยงานที่เกี่ยวข้องและประชาชนต้องเตรียมความพร้อมเพื่อรับมือกับสถานการณ์ได้ทันท่วงที และเกิดความเสียหายน้อย โดยรัฐบาลจะทําหน้าที่อย่างเต็มที่ให้ดีที่สุดในการดูแลประชาชน ซึ่งนายกฯ ได้สั่งการหน่วยงานที่เกี่ยวข้องให้เร่งแก้ไขปัญหาอุทกภัยแล้ว พร้อมไปกับที่รัฐบาลจะเร่งแก้ไขปัญหาหนี้สินและการเกษตร และแก้ไขปัญหาการว่างงานให้กับประชาชน
นายกรัฐมนตรีกล่าวด้วยว่า คนอีสานใจเด็ด รักใครรักจริง ตนก็เป็นคนสองจังหวัด โคราชกับชัยภูมิ การเดินทางมาในวันนี้มีทุกหน่วยงานมาดูแลช่วยเหลือประชาชน รวมทั้ง ส.ส. ในพื้นที่ด้วย ทั้งนี้ ความสุข ความโศกโรคภัยมาแล้วเดี๋ยวก็ไป ขอให้ทุกคนดูแลซึ่งกันและกัน เราจะต้องมีความเป็นไทย สังคมครอบครัวต้องไม่แตกแยกกัน วันข้างหน้าลูกหลานจะต้องดูแลครอบครัว เพื่อให้ครอบครัวและสังคมมีความเข้มแข็ง อันจะส่งผลดีต่อโดยรวม ต่อประเทศชาติต่อไป นายกฯ ยังได้อวยพรขอให้ทุกคนมีสุขภาพแข็งแรง อายุยืนยาว ประสบแต่โชคดีมีชัย พร้อมระวังการแพร่ระบาดของโรคโควิดด้วย
จากนั้น นายกรัฐมนตรีและคณะเดินลุยน้ําไปตรวจเยี่ยมผู้ประสบอุทกภัยบ้านละหาน ซึ่งนายกฯ ได้พูดคุยให้กําลังใจประชาชนตลอดทางที่ตรวจเยี่ยม โดยขอให้ทุกคนร่วมมือร่วมใจแก้ไขปัญหาไปให้ได้
อนึ่ง ระหว่างที่นายกรัฐมนตรี เดินทางโดยเฮลิคอปเตอร์จากอําเภอเมืองชัยภูมิ มาจุดจอด ฮ.บริเวณสามแยกบ้านหนองบัวรอง เพื่อตรวจเยี่ยมให้กําลังใจและมอบถุงยังชีพให้ประชาชนผู้ประสบอุทกภัยอําเภอจัตุรัส นั้น นายกรัฐมนตรียังได้ตรวจติดตามสถานการณ์อุทกภัยจังหวัดชัยภูมิภาพรวมทางอากาศด้วย
รัฐบาลไทย-ข่าวทำเนียบรัฐบาล-บสย. จัดกิจกรรม “TCG Stakeholders Day : ความเห็นของท่านสำคัญกับ บสย.” ผลตอบรับชี้ชัด บทบาท และผลงาน ชัดเจน
วันพฤหัสบดีที่ 30 กันยายน 2564
บสย. จัดกิจกรรม “TCG Stakeholders Day : ความเห็นของท่านสําคัญกับ บสย.” ผลตอบรับชี้ชัด บทบาท และผลงาน ชัดเจน
บสย. จัดกิจกรรม “TCG Stakeholders Day : ความเห็นของท่านสําคัญกับ บสย.” ผลตอบรับชี้ชัด บทบาทและผลงาน บสย. เป็นที่ประจักษ์ พร้อมนําข้อเสนอแนะประกอบการพิจารณาจัดทําแผนแม่บทการบริหารจัดการผู้มีส่วนได้ส่วนเสีย
บสย. จัดกิจกรรม “TCG Stakeholders Day : ความเห็นของท่านสําคัญกับ บสย.” ผลตอบรับชี้ชัด บทบาทและผลงาน บสย. เป็นที่ประจักษ์ พร้อมนําข้อเสนอแนะประกอบการพิจารณาจัดทําแผนแม่บทการบริหารจัดการผู้มีส่วนได้ส่วนเสีย ขับเคลื่อนยุทธศาสตร์องค์กร ผ่านกลไก “ค้ําประกันสินเชื่อ” สู่ทศวรรษที่ 3 อย่างยั่งยืน จากต้นน้ํา กลางน้ํา สู่ปลายน้ํา
บรรษัทประกันสินเชื่ออุตสาหกรรมขนาดย่อม (บสย.) จัดกิจกรรม “TCG Stakeholders Day :ความเห็นของท่านสําคัญกับ บสย.” เปิดเวทีการประชุมผ่านระบบออนไลน์ เมื่อวันที่ 27 กันยายน 2564 โดยมีนางวสุกานต์ วิศาลสวัสดิ์ รักษาการผู้จัดการทั่วไป และนายวิเชษฐ วรกุล รองผู้จัดการทั่วไปอาวุโส สายงานบริหารช่องทางและพัฒนาผู้ประกอบการ ร่วมถ่ายทอด วิสัยทัศน์ ยุทธศาสตร์ แผนงาน และผลดําเนินงาน พร้อมการรับฟังข้อคิดเห็น ข้อเสนอแนะ และความคาดหวังของกลุ่มผู้มีส่วนได้ส่วนเสีย ทั้ง 9 กลุ่มประกอบด้วย 1. ลูกค้า 2. สถาบันการเงิน 3. ผู้กําหนดนโยบายและผู้จัดสรรงบประมาณ 4. บุคลากร บสย. 5. ผู้ถือหุ้น 6. คู่ความร่วมมือ 7. ผู้ส่งมอบ 8. ชุมชนและสังคม 9. สื่อมวลชน เพื่อนําไปประกอบการพิจารณาจัดทําแผนแม่บทการบริหารจัดการผู้มีส่วนได้ส่วนเสียสู่ความยั่งยืน โดยมีผู้แทนจากหน่วยงานเข้าร่วมประชุม อาทิ สํานักงานคณะกรรมการนโยบายรัฐวิสาหกิจ (สคร.) สํานักงานเศรษฐกิจการคลัง (สศค.) ธนาคารแห่งประเทศไทย สภาอุตสาหกรรมแห่งประเทศไทย หอการค้าไทย สภาหอการค้าแห่งประเทศไทย สมาพันธ์เอสเอ็มอีไทย เป็นต้น
นางวสุกานต์ กล่าวว่า สถานการณ์โควิด-19 นําไปสู่ความท้าทายใหม่ทั่วโลก ไม่เว้นแม้แต่ บสย. จึงจําเป็นอย่างยิ่งที่จะต้องเร่งปรับกระบวนการทํางานและวิธีคิดใหม่ เพื่อตอบโจทย์การเปลี่ยนแปลง สู่บริบทใหม่ New Normal โดย บสย. ได้วางยุทธศาสตร์สนับสนุนแผนการดําเนินงานในปี 2564-2569 ด้วยการก้าวสู่ทศวรรษที่ 3 ตามแนวทางแห่งความยั่งยืน ทั้งด้านการบริการ ด้านแหล่งเงินทุนและธุรกิจครบวงจร ตั้งแต่ต้นน้ํา กลางน้ํา และปลายน้ํา เพื่อพัฒนาสู่ความยั่งยืน ทั้งภายในและภายนอก ได้แก่ การสร้างรายได้เพิ่ม ขยายฐานสินเชื่อสู่ผู้ประกอบการ SMEs กลุ่มต่างๆ และรายย่อยมากขึ้น
นอกจากนี้ ในการจัดทําแผนแม่บทการบริหารจัดการผู้มีส่วนได้ส่วนเสีย ในปี 2564 - 2569 บสย.ยังได้กําหนดแผนปฏิบัติงานการขับเคลื่อน วิสัยทัศน์ พันธกิจ และยุทธศาสตร์ เพื่อให้บรรลุเป้าหมายและตอบสนองต่อความคาดหวัง ระหว่าง บสย. กับผู้มีส่วนได้ส่วนเสีย ดําเนินโครงการต่างๆ รวม 5 โครงการ ได้แก่ 1. โครงการพัฒนาผลิตภัณฑ์ค้ําประกันสินเชื่อ 2. โครงการพัฒนาระบบเพื่อสนับสนุนกระบวนการทํางาน บสย. Call Center 02-890-9999 3. โครงการศูนย์ที่ปรึกษาทางการเงิน SMEs หรือ บสย. F.A. Center 4. โครงการเพิ่มประสิทธิภาพการกํากับดูแลของคณะกรรมการ บสย. 5. โครงการสร้างความสัมพันธ์กับผู้มีส่วนได้ส่วนเสีย โดยเน้นการพัฒนาเทคโนโลยีดิจิทัล และระบบงานเพื่อรองรับธุรกรรมหลัก บสย.
ในการประชุมครั้งนี้ กลุ่มผู้มีส่วนได้ส่วนเสีย ชี้ชัดว่า บทบาทและผลงาน บสย. เป็นที่ประจักษ์ โดยขอให้ บสย.เป็นแกนหลักในการช่วยเหลือ ฟื้นฟู พัฒนา และส่งเสริมความรู้ให้คําปรึกษาทางการเงิน แก่ผู้ประกอบการ SMEs รวมถึงประสาน
รัฐบาลไทย-ข่าวทำเนียบรัฐบาล-ครม. อนุมัติงบกลาง 172 ลบ. จ่ายเงินสงเคราะห์ค่าทำศพผู้สูงอายุ 3,000 บ./ราย
วันพุธที่ 16 มีนาคม 2565
ครม. อนุมัติงบกลาง 172 ลบ. จ่ายเงินสงเคราะห์ค่าทําศพผู้สูงอายุ 3,000 บ./ราย
.....
ที่ประชุม ครม. (15 มี.ค. 65) อนุมัติงบประมาณ ปี 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 172.36 ล้านบาท เพื่อเป็นเงินสงเคราะห์ค่าทําศพผู้สูงอายุตามประเพณี รายละ 3,000 บาท ในปี 2564 เพิ่มเติม จํานวน 57,455 คน ซึ่งการขอรับเงินสงเคราะห์ฯ ผู้สูงอายุที่เสียชีวิตจะต้องเข้าหลักเกณฑ์ ดังนี้
.
1.อายุเกิน 60 ปีบริบูรณ์ขึ้นไป
2.มีสัญชาติไทย
3.เป็นผู้มีบัตรสวัสดิการแห่งรัฐ
4.อยู่ในศูนย์พัฒนาการจัดสวัสดิการสังคมผู้สูงอายุ สถานสงเคราะห์ ดูแล คุ้มครอง หรือสถานใด ๆ ของรัฐ - อปท. ที่ดําเนินการจัดการศพตามประเพณี
.
ผู้ยื่นคําขอ (ครอบครัว ญาติผู้รับผิดชอบจัดการศพ) จะต้องยื่นคําขอในท้องที่ตามทะเบียนบ้านของผู้สูงอายุ (สํานักงานเขต/ พม. จังหวัด/ ที่ว่าการอําเภอ/ เทศบาล/ อบต.) ภายใน 6 เดือน นับตั้งแต่วันที่ออกใบมรณบัตร พร้อมเอกสารสําคัญ เช่น ใบมรณบัตร บัตรสวัสดิการแห่งรัฐของผู้สูงอายุหรือหนังสือรับรอง บัตรประชาชน สมุดบัญชีหรือเลขที่บัญชีธนาคารของผู้ยื่นคําขอ (เพื่อโอนเงิน)
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ฉีดวัคซีนโควิด...ไม่มีผลต่อการใช้ยาชารักษาฟัน
วันจันทร์ที่ 21 มิถุนายน 2564
ฉีดวัคซีนโควิด...ไม่มีผลต่อการใช้ยาชารักษาฟัน
....
กระแสข่าว ที่มีผู้ได้รับผลข้างเคียงจากการใช้ยาชาในการรักษาทันตกรรม หลังจากฉีดวัคซีนโควิด-19 นั้น อาจทําให้ประชาชนเกิดความเข้าใจคลาดเคลื่อน
.
ความจริง คือ การรักษาทันตกรรมที่จําเป็นที่ต้องใช้ยาชาร่วมด้วยนั้น สามารถทําได้ทั้งก่อน - หลังการฉีดวัคซีนโควิด-19
.
โดยยาชาที่ใช้ทางทันตกรรมมี 2 รูปแบบคือ ยาชาชนิดฉีด และชนิดเจล สําหรับใช้เพื่อระงับความรู้สึกในบริเวณที่ต้องการทําการรักษา และบรรเทาอาการปวดภายหลังการรักษา ซึ่งไม่มีผลต่อภูมิคุ้มกัน
.
กรณีการรักษาทันตกรรมที่ไม่เร่งด่วน ควรเข้ารับการรักษาก่อนรับวัคซีนโควิด-19 หรือภายหลังรับวัคซีนโควิด- 19 ไปแล้ว เป็นเวลา 2 - 3 วัน แต่ไม่เกิน 1 สัปดาห์ เพื่อลดความคลาดเคลื่อนในการวินิจฉัยแยกโรค
Cr. กรมการแพทย์ กระทรวงสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ เตรียมเปิด มหกรรมวิทยาศาสตร์และเทคโนโลยี ปี 64 ครั้งแรกของเอเชียตะวันออกเฉียงใต้ จัดงานจุดประกายเศรษฐกิจ BCG ในรูปแบบไฮบริดอีเว้นท์ ทั้งเข้าชมงานในฮอลล์และแบบออนไลน์
วันอาทิตย์ที่ 7 พฤศจิกายน 2564
นายกฯ เตรียมเปิด มหกรรมวิทยาศาสตร์และเทคโนโลยี ปี 64 ครั้งแรกของเอเชียตะวันออกเฉียงใต้ จัดงานจุดประกายเศรษฐกิจ BCG ในรูปแบบไฮบริดอีเว้นท์ ทั้งเข้าชมงานในฮอลล์และแบบออนไลน์
นายกฯ เตรียมเปิด มหกรรมวิทยาศาสตร์และเทคโนโลยี ปี 64 ครั้งแรกของเอเชียตะวันออกเฉียงใต้ จัดงานจุดประกายเศรษฐกิจ BCG ในรูปแบบไฮบริดอีเว้นท์ ทั้งเข้าชมงานในฮอลล์และแบบออนไลน์
เมื่อวันที่ 7 พ.ย.น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลขอเชิญประชาชน นักเรียน นักศึกษา ชม “มหกรรมวิทยาศาสตร์และเทคโนโลยีแห่งชาติ” ประจําปี 2564 กิจกรรมทางวิทยาศาสตร์และเทคโนโลยีที่ยิ่งใหญ่ที่สุดแห่งปี จัดระหว่างวันที่ 9 - 19 พ.ย.นี้ ที่อิมแพ็ค เมืองทองธานี เพื่อเผยแพร่ผลงานวิจัยและพัฒนา ความก้าวหน้าทางวิทยาศาสตร์และเทคโนโลยีในประเทศและนานาชาติ โดยเฉพาะผลงานวิจัยจากมหาวิทยาลัยและสถาบันวิจัยของประเทศ เพื่อส่งเสริมความรู้ ความเข้าใจด้านวิทยาศาสตร์และเทคโนโลยี รวมถึงอาชีพด้านวิทยาศาสตร์ แก่เยาวชนและประชาชนทั่วไป พร้อมกระตุ้นความสนใจและสร้างแรงบันดาลใจให้เกิดการนําไปใช้เป็นแนวทางในการพัฒนาอุตสาหกรรมเพื่อขับเคลื่อนประเทศ พัฒนาคุณภาพชีวิต เพิ่มมูลค่าผลผลิตและพัฒนาเศรษฐกิจของประเทศ
มหกรรมวิทยาศาสตร์และเทคโนโลยีแห่งชาติ” ประจําปี 2564 จัดขึ้นภายใต้แนวคิด “ศิลปะ วิทยาศาสตร์ และเศรษฐกิจสร้างสรรค์ (Art - Science - Innovation and Creative Economy)” โดยจัดขึ้นในรูปแบบไฮบริดอีเว้นท์ เพื่อให้สอดคล้องกับมาตรการป้องกันการแพร่ะระบาดของโรคโควิด-19
โดยผสมผสานระหว่างการเข้าชมงานในฮอลล์ หรือเลือกรับชมจากที่บ้านก็ได้ มีไฮไลท์ของงาน คือการจัดแสดงงานที่ตอบโจทย์การพัฒนาเศรษฐกิจแบบองค์รวม “BCG Model : Bio - Circular - Green Economy” และเป็นครั้งแรกของการจัดกิจกรรมทางวิทยาศาสตร์ในภูมิภาคเอเชียตะวันออกเฉียงใต้ (1st BCG Science Fair in SEA) ที่จุดประกายความคิด สู่การขับเคลื่อนเศรษฐกิจ BCG
นอกจากนี้ ยังมี 9 นิทรรศการหลักของงาน ได้แก่ 1)นิทรรศการเทิดพระเกียรติ (Royal Pavilion) 2)นิทรรศการหมื่นจินตนาการ ล้านความรู้ (Science Fiction Fun & Knowledge) 3)นิทรรศการโครงร่างสร้างเรื่อง (Skeleton) 4)นิทรรศการหนึ่งเรียบง่าย หลายคุณอนันต์ (Simple Machine) 5)นิทรรศการดินแดนผักและผลไม้ (Fruit and Veggie Land) 6)นิทรรศการโลกดิจิทัลไร้พรมแดนกับเทคโนโลยี 5G (Experience the Limitless Life with 5G) 7)นิทรรศการภารกิจข้ามดวงดาว (Space Odyssey) 8)นิทรรศการ Maker Space : สู่นวัตกรรมเพื่ออนาคต (Maker Space: Make the Future) และ 9) นิทรรศการภาพถ่ายนานาชาติ “จากท้องนทีสู่ห้วงสมุทร: สายน้ํากับสายสัมพันธ์ของชีวิต” (International Photo Exhibition on “River and Ocean: Connecting Water to Life”)
น.ส.ไตรศุลี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม จะมาเป็นประธานในพิธีเปิดวันที่ 10 พ.ย.นี้ พร้อมมอบรางวัล PM Award ให้แก่ครูอาจารย์และนักเรียนที่มีผลงานด้านวิทยาศาสตร์ดีเด่น เพื่อเป็นการเชิดชูและให้กําลังใจบุคลากรด้านวิทยาศาสตร์ของไทย ประชาชนสามารถเข้าชมงานได้ฟรี ตั้งแต่วันที่ 9 – 19 พ.ย. 2564 ลงทะเบียนจองสิทธิ์เข้าชมงานล่วงหน้า ได้ที่ www.thailandnstfair .com หรือรับชมผ่านช่องทางออไลน์ได้ที่ www.facebook.com/nstfairTH